 Liepājas Valsts Tehnikums

Literāro darbu žurnāls

Kvalifikācijas eksāmena praktiskās daļas dokumentācija

Profesionālā kvalifikācija ……………………………………………..

Grupas nosaukums ……………………………………………..

Projekta izstrādātājs ………………………………………….

/vārds, uzvārds, paraksts/

Eksāmena datums 2023. gada \_\_\_\_\_\_\_\_\_\_\_\_\_\_\_\_\_

Liepāja 2023

# Satura rādītājs

[Ievads 3](#_Toc127882964)

[1. Uzdevuma formulējums 5](#_Toc127882965)

[2. Programmatūras prasību specifikācija 7](#_Toc127882966)

[2.1. Produkta perspektīva 7](#_Toc127882967)

[2.2. Sistēmas funkcionālās prasības 7](#_Toc127882968)

[2.3. Sistēmas nefunkcionālās prasības 17](#_Toc127882969)

[2.4. Gala lietotāja raksturiezīmes 17](#_Toc127882970)

[2.5. Lietoto terminu un saīsinājumu skaidrojumi 18](#_Toc127882971)

[3. Izstrādes līdzekļu, rīku apraksts un izvēles pamatojums 19](#_Toc127882972)

[3.1. Iespējamo risinājuma līdzekļu un valodu apraksts 19](#_Toc127882973)

[3.2. Izvēlēto risinājuma līdzekļu un valodu apraksts 19](#_Toc127882974)

[4. Sistēmas modelēšana un projektēšana 20](#_Toc127882975)

[4.1. Sistēmas struktūras modelis 20](#_Toc127882976)

[4.2 Klašu diagramma / ER diagramma 20](#_Toc127882977)

[4.3. Funkcionālais un dinamiskais sistēmas modelis 20](#_Toc127882978)

[4.4 Aktivitāšu diagramma (Activity) 20](#_Toc127882979)

[4.5. Lietojumgadījumu diagramma (Use Case) 20](#_Toc127882980)

[4.6. Sistēmas moduļu apraksts un algoritmu shēmas 20](#_Toc127882981)

[5. Lietotāju ceļvedis 21](#_Toc127882982)

[6. Testēšanas dokumentācija 22](#_Toc127882983)

[6.1. Izvēlētās testēšanas metodes, rīku apraksts un pamatojums 22](#_Toc127882984)

[6.2. Testpiemēru kopa 22](#_Toc127882985)

[6.3. Testēšanas žurnāls 22](#_Toc127882986)

[Secinājumi 23](#_Toc127882987)

[Lietoto saīsinājumu saraksts 24](#_Toc127882988)

[Literatūras un informācijas avotu saraksts 25](#_Toc127882989)

# Ievads

Radošās izpausmes un dalīšanās mākslā ir svarīga daļa no cilvēces vēstures, un, apgalvojams, ka tā arī turpināsies mūsu nākotnē. Mūsdienās internetā pastāv daudzas tīmekļvietnes un aplikācijas, kur cilvēkiem ir dota iespēja izpausties. Ar katru indivīdu, kurš meklē iespēju izklāstīt savas idejas un izteiksmes formas, pastāv cilvēki, kas vēlas radošos darbus izpētīt.

2023. gada janvārī tiek apgalvots, ka interneta pieeja ir 5 miljardiem cilvēkiem. Ik dienu šis skaits palielinās. Līdz ar šo neiespējamo skaitu, varam sastapties ar grūtībām piemeklēt jaunus un interesantus autorus, kuru rakstīšanas stili mums patīk. Vienlaicīgi, kā autori sastopamies ar grūtībām sasniegt lasītājus. Tev ir jāizvēlas platforma, kurā izklāstīt savus darbus, un jācer, ka kādu ieinteresēs tieši tavi stāsti, vai arī nemitīgi sevi reklamē.

Tīmekļvietni pasūtīja privātpersona, Noah Collins (turpmāk ‘klients’), ar nepieciešamību literāro darbu avotam. Klients cer apkopot vairāku rakstnieku īsus stāstus, lai varētu izdrukāt ikmēneša žurnālus jeb antoloģijas ar literāriem darbiem. Klienta mērķis ir dot iespēju jauniem autoriem augt, sasniegt vairāk cilvēkus un dot lasītājiem iepazīt jaunas pasaules un tēlus.

Labojamā problēma ir klienta nespēja izsekot visiem ieinteresētajiem autoriem. Katrs autors izmanto citu veidu, kā dalīties ar darbiem. Daži izmanto citas tīmekļvietnes, tikmēr citi darbus saglabā un pārsūta Word Document formātā, kas nozīmē, ka darbus var piekļūt tikai ja autors atceras to klientam atsūtīt.

Ar izveidotās tīmekļvietnes palīdzību autoriem būs vide, kur savus darbus saglabāt un publicēt klientam viegli pieejamā veidā. Šī tīmekļvietne dos iespēju autoriem dalīties savās spējās un idejās un, ar lietotāja piekrišanu, viņu darbi tiktu publicēti apkopotā darbu izdevumā PDF formātā un fiziskā kopijā. Tīmekļvietne būs noderīga arī lasītājiem un potenciāliem publicētājiem, kuriem būs iespēja iepazīties ar jauniem autoriem un lasīt viņu darbus digitālā vidē.

Tīmekļvietnes mājaslapa sekos bloga vietņu piemēram, kur pieejami jaunumi no autoriem ar iespēju kārtot pēc nosaukuma un datuma. Šādi autori spēs paziņot interesentiem par stāsta stāvokli, par pārtraukumiem un jauniem projektiem.

Autoriem būs dota iespēja savā profila lapā veidot mazu aprakstu par sevi un viņu ierastajiem žanriem. No šīs lapas lietotāji spēs arī viegli un ātri pāriet uz sarakstu ar visiem autora pieejamajiem darbiem. Autora profilā vietnes autoram būs aicinājums pievienot kontaktinformāciju – telefona numuru un e-pastu- lai ar viņiem varētu sazināties klients un citi publicētāji.

Stāstu sadaļā būs iespējams redzēt īsu kopsavilkumu par katru darbu, ja autors ir to norādījis. Lietotāji spēs sakārtot vai meklēt darbus sarakstā pēc darba nosaukuma, darba autora vai publicēšanas datuma. Izvēloties kādu no stāstiem, lietotājs tiek novirzīts uz literārā darba sākumlapu.

Ja darbs ir pietiekoši garš, autors spēs to sadalīt nodaļās un pievienot jaunas nodaļas lai atvieglotu lasīšanu un darbu apkopošanu, piemēram, ja darbs ir pārāk apjomīgs lai pilnībā ievietotu vienā žurnāla izdevumā. Lasītājiem dota arī iespēja pārvietoties caur nodaļām.

Katru mēnesi apkopotā antoloģija tiks pievienota sarakstam, kurā visi izdevumi būs pieejami PDF formātā. Šos failus varēs pieiet jebkurš, kuram ir vēlme apkopoto žurnālu lasīt digitāli.

# 1. Uzdevuma formulējums

Programma balstīsies uz mājaslapas servera un datubāzes servera.

Pastāv nepieciešamība izmantot datubāzi lai kārtotu un attēlotu datus. Datubāzei jāpievieno funkcijas, kas atļauj no mājaslapas iesūtīt datus, pievienot eksistējošiem datiem jaunu informāciju, rediģēt esošo informāciju un datus izdzēst.

Tīmekļvietnei jāpievieno reģistrācijas un ielogošanās sistēma, lai katram autoram būtu iespēja veidot savu profilu. Lietotājs ielogojas izmantojot paroli un lietotājvārdu. Šādi lietotāji varēs pārvaldīt savus datus drošā veidā. Reģistrācijā lietotājam jāievada paroli, lietotājvārdu un e-pastu. Klientam un administratoram dots profils ar administratora spējām, kas atļauj pārvaldīt gan savus, gan citu lietotāju datus.

Tīmekļvietnei būs mājaslapa, publikāciju jeb izdevumu lapa, stāstu sadaļa, autoru profilu sadaļa, reģistrācijas un ielogošanās lapa.

Ar stāstu sadaļu būs saistīta stāstu iesūtīšanas lapa, kā arī atsevišķa lapa, kurā ir redzams izvēlētais darbs. Ja darbs ir apjomīgs, tad tas tiks sadalīts vairākās lapaspusēs lai atvieglotu lasīšanu. Ja autors ir ielogojies, atrodoties lapā ar savu darbu, tam būs iespēja gan rediģēt, gan izdzēst izvēlēto darbu. Stāstu sadaļā lietotājiem dota iespēja sakārtot redzamos darbus alfabētiskā secībā, pēc datuma vai pēc autora. Šajā sadaļā pieejama būs arī meklēšanas funkcija. Stāstu sadaļai, izņemot stāstu iesūtīšanai, var piekļūt bez ielogošanās.

Līdzīgi, autora profilu sadaļai saistītajam lietotājam būs pieejama profila rediģēšanas lapa. Lietotāji savā profilā varēs ievadīt aprakstu par sevi, savu kontaktinformāciju, kā arī pievienot profila bildi. Profila rediģēšanas lapā lietotājiem būs iespēja izdzēst savu profilu. Ja savai profila sadaļai mēģina piekļūt lietotājs, kurš nav ielogojies, lietotājs tiek novirzīts uz ielogošanās un reģistrēšanās lapu.

Vērtīgi būtu izveidot arī sadaļu, kurā autors var redzēt visus savus publicētos darbus un ātri tos pārvaldīt, piemēram, atļaut lietotājam izdzēst vairākus darbus vienlaicīgi. Svarīgi būtu arī izpētīt iespēju atļaut lietotājam darbu paslēpt no citiem gadījumā ja darbs tiek pārrakstīts vai lietotājam rakstīšana aizņem vairākas sesijas.

Izdevumu lapas ierakstus spēj rediģēt tikai lietotāji ar administratora spējām, piemēram, klients.

Katrai no šīm lapām sadarbībā ar klientu jāizveido lietotājdraudzīgs dizains. Apvienota galvene nodrošinās lietotāja pārvietošanos caur tīmekļvietni. Tīmekļvietnei nepieciešama ir arī kājene ar klienta kontaktinformāciju un neliels apraksts par tīmekļvietnes izveides iemeslu.

Izdevumu lapa būs atkarīga no ārējām saitēm, kas lietotājus noved uz PDF lejupielādes saiti. Pārējām lapām dati balstīsies uz datubāzē esošajiem datiem.

Veroties pie drošības, jāpārliecinās ka lietotāju dati, specifiski paroles, tiek šifrēti un jāpanāk, ka datu mainīšana, ievade un izdzēšana nevar sabojāt datubāzi. Katrā vietā, kur izmantota datubāze, jāpielieto datu validācija.

# 2. Programmatūras prasību specifikācija

## 2.1. Produkta perspektīva

LDŽ ir tīmekļvietne, kura nodrošinās literāru darbu publicēšanu, apstrādi un vieglu, organizētu pieeju elektroniskajā vidē. Tīmekļvietnē pieejama arī informācija par darbu autoriem un viņu kontaktinformāciju.

Pabeigtais projekts sastāv no vairākām sistēmas komponentēm, kuras kopā nodrošinās apvienotu, strādājošu produktu:

* Datubāze, kura satur
  + Lietotāju kontus
  + Literāros darbus
  + Komentārus
  + Jaunumus
* Lietotāju saskarne, ar kuru mijiedarbojas visi tīmekļvietnes apmeklētāji
* Administratoru saskarne, kura nodrošina administratoru spējas pārvaldīt tīmekļvietnes saturu

Tīmekļvietnei nav nepieciešami trešās partijas produkti un servisi, lai funkcionētu un uzrādītu datus.

## 2.2. Sistēmas funkcionālās prasības

## 2.2.1. Lietotāju reģistrācija sistēmā

**Apraksts:** Funkcija nodrošina lietotāja konta pievienošanu sistēmas datubāzei

1. tabula

Lietotāju reģistrācija sistēmā

|  |  |  |
| --- | --- | --- |
| **Ievaddati** | | |
| Lietotājam jānospiež poga ‘reģistrēties’. | | |
| Nosaukums | Datu veids | Piezīmes |
| Lietotājvārds | teksts | Lietotājvārdam datubāzē jābūt unikālam |
| Parādāmais vārds | teksts | Parādāmajam vārdam jābūt unikālam |
| E-pasts | e-pasts | E-pastam datubāzē jābūt unikālam |
| Parole | teksts | Parole datubāzē tiek ievietota šifrētā formā |
| Paroles apstiprināšana | teksts | Jāsakrīt ar Paroles ievaddatiem |
| **Apstrādes process** | | |
| Lietotāja ievadītais lietotājvārds, parādāmais vārds un e-pasts tiek salīdzināti ar datubāzē esošajiem ierakstiem. Ja netiek atgriezti sakrītoši dati, tad lietotāja ievadītie dati tiek pievienoti datubāzei. | | |
| **Izvaddati** | | |
| Izvade | Nosacījumi | |
| Paziņojums par neaizpildītiem laukumiem | Kāds no reģistrācijas ievades laukumiem nav aizpildīts | |
| Ievadītais e-pasts nav pareizi definēts | Lietotāja ievadītais e-pasts nesakrīt ar pieņemto e-pasta formātu (piemēram, epasts@epasts.com) | |
| Lietotājvārds jau pastāv | Ievadītais lietotājvārds sakrīt ar datubāzē esošu lietotājvārdu | |
| E-pasts jau pastāv | Ievadītais e-pasts sakrīt ar datubāzē esošu e-pastu | |
| Ievadītās paroles nesakrīt | Parole nesakrīt ar Paroles apstiprināšanu | |
| Reģistrācija noritējusi veiksmīgi | Lietotājs tiek reģistrēts datubāzē | |

## 2.2.2. Lietotāju ielogošanās tīmekļvietnē

**Apraksts:** Funkcija nodrošina lietotāja konta sesijas uzsākšanu

2. tabula

Lietotāja sesijas sākšana

|  |  |  |
| --- | --- | --- |
| **Ievaddati** | | |
| Lietotājam jānospiež poga ‘ielogoties’ | | |
| Nosaukums | Datu veids | Piezīmes |
| E-pasts vai lietotājvārds | teksts | Lietotājs laukumā var ievadīt e-pastu vai lietotājvārdu pēc savas izvēles |
| Parole | teksts |  |
| **Apstrādes process** | | |
| Lietotāja ievadītie dati tiek salīdzināti ar datubāzē esošajiem ierakstiem. Veiksmīgas datu sakritības gadījumā tiek atvērta konta sesija. | | |
| **Izvaddati** | | |
| Izvade | Nosacījumi | |
| Paziņojums par neaizpildītiem laukumiem | Kāds no reģistrācijas ievades laukumiem nav aizpildīts | |
| Parole vai e-pasts nav pareiza | Datubāzē nav eksistējošs ieraksts, kas sakrīt ar ievadīto e-pastu/lietotājvārdu  Vai  Datubāzē pastāv ievadītais e-pasts un lietotājvārds, bet ievadītā parole un datubāzē ar e-pastu/lietotājvārdu saistītā parole nesakrīt | |
| Sesija uzsākta | Ievadītie dati sakrīt ar datubāzē eksistējošiem datiem | |

## 2.2.3. Lietotāju izlogošanās

**Apraksts:** Funkcija nodrošina lietotāja konta sesijas nobeigšanu

3. tabula

Lietotāja sesijas sākšana

|  |  |  |
| --- | --- | --- |
| **Ievaddati** | | |
| Lietotājam jānospiež poga ‘izlogoties’ | | |
| Nosaukums | Datu veids | Piezīmes |
| **Apstrādes process** | | |
| Lietotājs izlogojas no konta, kas izbeidz aktīvo sesiju | | |
| **Izvaddati** | | |
| Izvade | Nosacījumi | |
| Sesija izbeigta |  | |

## 2.2.4. Jauna darba uzsākšana

**Apraksts:** Funkcija nodrošina jauna darba izveidi, kurš tiek saistīts ar aktīvās sesijas lietotāja kontu.

4. tabula

Jauna darba uzsākšana

|  |  |  |
| --- | --- | --- |
| **Ievaddati** | | |
| Lietotājam jānospiež poga ‘jauns darbs’, kura atrodas galvenē | | |
| Nosaukums | Datu veids | Piezīmes |
| Darba nosaukums | teksts | Nosaukumam jābūt atšķirīgam no pārējiem lietotāja darba nosaukumiem. |
| Saturs | teksts |  |
| Datums | datums | Tiek ņemts automātiski no sistēmas. |
| **Apstrādes process** | | |
| Nospiežot jauna darba pogu lietotāja ievadītais nosaukums tiek salīdzināts ar noteiktā konta saistītajiem eksistējošiem darba ierakstiem. Ja nosaukums ir unikāls, tad datubāzē tiek veidots jauns ieraksts. | | |
| **Izvaddati** | | |
| Izvade | Nosacījumi | |
| Paziņojums par darba nosaukuma pastāvēšanu | Ievadītais darba nosaukums sakrīt ar citu lietotāja darba nosaukumu | |
| Darbs izveidots veiksmīgi | Pievienošana datubāzei noritējusi veiksmīgi | |

## 2.2.5. Darba publikācija

**Apraksts:** Funkcija nodrošina izveidota darba publicēšanu redzamā formā. Šādi lietotāji var padarīt redzamus arī paslēptos darbus.

5. tabula

Darba publikācija

|  |  |  |
| --- | --- | --- |
| **Ievaddati** | | |
| Kamēr lietotājs atrodas privātā darba skata logā, ir redzama nospiežama poga ‘publicēt’ | | |
| Nosaukums | Datu veids | Piezīmes |
| Darba nosaukums | teksts | Izvēle no saraksta VAI tiek ievadīts automātiski, ja lietotājs publicē no darba skata |
| Darba ID | PK |  |
| **Apstrādes process** | | |
| Kad lietotājs nospiež pogu ‘publicēt’, darbs tiek padarīts par redzamu pārmainot tā redzamības vērtību uz ‘Jā’ | | |
| **Izvaddati** | | |
| Izvade | Nosacījumi | |
| Darbs publicēts veiksmīgi |  | |

## 2.2.6. Darba rediģēšana

**Apraksts:** Funkcija nodrošina labot veco vai pievienot jaunu saturu pastāvošam darbam

6. tabula

Darba rediģēšana

|  |  |  |
| --- | --- | --- |
| **Ievaddati** | | |
| Atrodoties darba skatā, lietotājam jānospiež poga ‘rediģēt’ | | |
| Nosaukums | Datu veids | Piezīmes |
| Darba nosaukums | teksts | Lietotājam ievades lauciņā tiek parādīti dati no darba, kuru rediģē |
| Saturs | teksts | Lietotājam ievades lauciņā tiek parādīti dati no darba, kuru rediģē |
| Darba ID | PK |  |
| **Apstrādes process** | | |
| Nospiežot ‘rediģēt’ pogu, ja jaunie ievadītie dati nesakrīt ar pastāvošajiem datiem, tad datubāzē pastāvošie dati tiek aizvietoti ar jaunajiem. Ja tiek nospiesta ‘atcelt’ poga vai dati sakrīt ar vecajiem, tad dati netiek mainīti. | | |
| **Izvaddati** | | |
| Izvade | Nosacījumi | |
| Darbs rediģēts veiksmīgi | Rediģēšana noritējusi veiksmīgi. | |
| Darba rediģēšana atcelta | Dati netika mainīti | |

## 2.2.7. Darba dzēšana

**Apraksts:** Funkcija nodrošina darba izdzēšanu no datubāzes. Lietotājam jāievada darba nosaukums lai apliecinātu vēlmi darbu izdzēst, jo izdzēšana ir neatgriežama.

7. tabula

Darba dzēšana

|  |  |  |
| --- | --- | --- |
| **Ievaddati** | | |
| Atrodoties darba skatā, lietotājam jānospiež poga ‘dzēst’ | | |
| Nosaukums | Datu veids | Piezīmes |
| Darba nosaukums | teksts |  |
| Darba ID | PK |  |
| **Apstrādes process** | | |
| Kad lietotājs nospiež pogu ‘izdzēst’, tad ievadītais darba nosaukums tiek salīdzināts ar dzēšamā darba nosaukumu. Ja vērtības sakrīt, tad darbs un visi ar to saistītie dati (komentāri, jaunumi) tiek izdzēsti no datubāzes. | | |
| **Izvaddati** | | |
| Izvade | Nosacījumi | |
| Darba nosaukums nesakrīt | Lietotāja ievadītais darba nosaukums nesakrīt ar dzēšamā darba nosaukumu | |
| Darbs veiksmīgi izdzēsts |  | |

## 2.2.8. Darba paslēpšana

**Apraksts:** Funkcija nodrošina darba privatizēšanu.

8. tabula

Darba paslēpšana

|  |  |  |
| --- | --- | --- |
| **Ievaddati** | | |
| Kamēr lietotājs atrodas publicētā darba skata logā, ir redzama nospiežama poga ‘paslēpt’ | | |
| Nosaukums | Datu veids | Piezīmes |
| Darba nosaukums | teksts | Izvēle no saraksta VAI tiek ievadīts automātiski, ja lietotājs paslēpj no darba skata |
| Darba ID | PK |  |
| **Apstrādes process** | | |
| Kad lietotājs nospiež pogu ‘paslēpt’, darbs tiek padarīts par privātu pārmainot tā redzamības vērtību uz ‘Jā’ | | |
| **Izvaddati** | | |
| Izvade | Nosacījumi | |
| Darbs paslēpts veiksmīgi |  | |

## 2.2.9. Profila rediģēšana

**Apraksts:** Funkcija nodrošina autora/lietotāja profilā redzamās informācijas rediģēšanu.

9. tabula

Profila rediģēšana

|  |  |  |
| --- | --- | --- |
| **Ievaddati** | | |
| Pārejot uz sava profila skatu, lietotājam jānospiež uz ‘rediģēt’ pogu. | | |
| Nosaukums | Datu veids | Piezīmes |
| Parādāmais vārds | teksts | Parādāmajam vārdam jābūt unikālam, taču var sakrist ar šī brīža parādāmo vārdu- automātiski tiek ievadīts no datubāzes |
| Apraksts | teksts | Nav obligāts |
| E-pasts publisks | Jā/nē |  |
| Pievienots e-pasts |  | E-pasts, kas neatkarīgs no lietotāja konta e-pasta, kas vienmēr ir publisks. Opcija pieejama, lai pievienotu kontaktinformāciju kas nesaistās ar ielogošanās datiem. |
| Telefona numurs | Teksts | Nav obligāts |
| Telefona numurs publisks | Jā/nē |  |
| Konta ID | PK |  |
| **Apstrādes process** | | |
| Nospiežot pogu ‘saglabāt’, lietotāja izvēles tiek saglabātas. Ja aprakstā ir ievadīti simboli, tad tas tiek salīdzināts ar lietotāja esošo aprakstu. Ja tas nesakrīt, tad veco aprakstu aizvieto lietotāja ievadītais apraksts. | | |
| **Izvaddati** | | |
| Izvade | Nosacījumi | |
| Rediģēšana atcelta | Dati un izvēles ir nemainīgi  Vai  Tiek nospiesta poga ‘atcelt’ | |
| Rediģēšana veiksmīga | Dati un izvēles veiksmīgi saglabātas | |

## 2.2.10. Lietotāja konta dzēšana

**Apraksts:** Funkcija nodrošina lietotāja konta izdzēšanu.

10. tabula

Konta dzēšana

|  |  |  |
| --- | --- | --- |
| **Ievaddati** | | |
| Lietotājam jāpāriet uz konta iestatījumu lapu, kurā jānospiež poga “dzēst kontu” | | |
| Nosaukums | Datu veids | Piezīmes |
| Vārds | teksts | Lietotājam tiks parādīts nejauši ģenerēts vārds |
| Konta ID | PK |  |
| **Apstrādes process** | | |
| Nospiežot pogu ‘dzēst’, ja lietotāja ierakstītais vārds sakrīt ar nejauši ģenerēto vārdu, tad konta dati, pie konta piesaistītie darbi un komentāri tiek izdzēsti no datubāzes. | | |
| **Izvaddati** | | |
| Izvade | Nosacījumi | |
| Konts netika dzēsts | Ievadītais vārds nesakrīt ar nejauši ģenerēto vārdu. | |
| Konts veiksmīgi izdzēsts | Ievadītais vārds sakrīt ar nejauši ģenerēto vārdu. | |

## 2.2.11. Lietotāja konta deaktivizēšana

**Apraksts:** Funkcija nodrošina lietotāja konta deaktivizēšanu gadījumā, ja konta lietotāja rīcība ir sodāma, piemēram, atklāti aprunājot citus.

11. tabula

Konta deaktivizēšana

|  |  |  |
| --- | --- | --- |
| **Ievaddati** | | |
| Administratora saskarnē jānospiež pogu “Deaktivizēt kontu”, kas administratoru pārved uz sarakstu ar lietotāju kontiem  VAI  Lietotāja profilā jānospiež pogu “Deaktivizēt kontu” | | |
| Nosaukums | Datu veids | Piezīmes |
| Parādāmais vārds | teksts | Izvēle no saraksta VAI tiek ievadīts automātiski, ja konts tiek deaktivizēts no profila skata |
| Konta ID | PK |  |
| **Apstrādes process** | | |
| Nospiežot pogu ‘deaktivizēt’, izvēlētais konts tiek deaktivizēts un visi ar kontu saistītie darbi tiek paslēpti. | | |
| **Izvaddati** | | |
| Izvade | Nosacījumi | |
| Nav izvēlēts konts, kuru deaktivizēt | Parādāmo vārda sarakstā izvēlētā sākotnējā vērtība | |
| Konts veiksmīgi deaktivizēts |  | |

## 2.2.12. Deaktivizēta lietotāja konta aktivizēšana

**Apraksts:** Funkcija nodrošina lietotāja konta aktivizēšanu pēc tam, kad konts tika deaktivizēts.

12. tabula

Konta aktivizēšana

|  |  |  |
| --- | --- | --- |
| **Ievaddati** | | |
| Administratora saskarnē jānospiež pogu “Aktivizēt kontu”, kas administratoru pārved uz sarakstu ar deaktivizētiem lietotāju kontiem | | |
| Nosaukums | Datu veids | Piezīmes |
| Parādāmais vārds | teksts | Izvēle no saraksta ar deaktivizētajiem kontiem |
| Konta ID | PK |  |
| **Apstrādes process** | | |
| Nospiežot pogu ‘aktivizēt’, izvēlētais konts un ar to saistītā informācija tiek atkal padarīta par publisku. | | |
| **Izvaddati** | | |
| Izvade | Nosacījumi | |
| Nav izvēlēts konts, kuru aktivizēt | Parādāmo vārda sarakstā izvēlētā sākotnējā vērtība | |
| Konts veiksmīgi aktivizēts |  | |

## 2.2.13. Pievienot komentāru

**Apraksts:** Funkcija nodrošina komentāru pievienošanu darbam. Komentārus var atstāt jebkurš.

13. tabula

Jauns komentārs

|  |  |  |
| --- | --- | --- |
| **Ievaddati** | | |
| Darba skatā zem darba virs komentāru saraksta lietotājam pieejams logs, kurā ierakstīt komentāru un izvēlēties, vai komentārs ir anonīms | | |
| Nosaukums | Datu veids | Piezīmes |
| Saturs | teksts |  |
| Anonīmi | Jā/nē | Parādās tikai, ja ir aktīva sesija. |
| Darba ID | PK |  |
| Konta ID | PK |  |
| **Apstrādes process** | | |
| Nospiežot ‘nosūtīt’ pogu, ja nav aktīvas sesijas, vārds tiek aizvietots ar ‘Viesis’. Ja ir aktīva sesija, un ‘Anonīmi’ izvēlētā vērtība ir ‘nē’, tiek atlasīts parādāmais vārds no aktīvās sesijas konta. Pretēji, ja ‘Anonīmi’ izvēlētā vērtība ir ‘jā’, vārds tiek aizvietots ar ‘Viesis’. Vārds un ievadītais komentāra saturs tiek pievienots darba komentāru tabulai datubāzē. | | |
| **Izvaddati** | | |
| Izvade | Nosacījumi | |
| Nav aizpildīti visi nepieciešamie lauki | Satura lauks ir tukšs | |
| Komentārs pievienots veiksmīgi |  | |

## 2.2.14. Dzēst komentāru

**Apraksts:** Funkcija nodrošina opciju izdzēst komentāru. Funkcija pieejama darba autoram, komentāra autoram (ja komentārs nav anonīms) un administratoriem.

14. tabula

Dzēst komentāru

|  |  |  |
| --- | --- | --- |
| **Ievaddati** | | |
| Lai izdzēstu komentāru kā lietotājs ar pieeju komentāra izdzēšanai, uz komentāra ir pieejama poga ‘dzēst’ | | |
| Nosaukums | Datu veids | Piezīmes |
| Komentāra ID | PK |  |
| **Apstrādes process** | | |
| Nospiežot pogu ‘izdzēst’, izvēlētais komentārs tiek izdzēsts no datubāzes | | |
| **Izvaddati** | | |
| Izvade | Nosacījumi | |
| Komentārs izdzēsts veiksmīgi |  | |

## 2.2.15. Pievienot jaunumu

**Apraksts:** Funkcija nodrošina jaunumu publicēšanu par darbu vai darbiem.

15. tabula

Jaunuma pievienošana

|  |  |  |
| --- | --- | --- |
| **Ievaddati** | | |
| Jaunumu lapā jānospiež pogu “jauns jaunums” | | |
| Nosaukums | Datu veids | Piezīmes |
| Darba nosaukums | teksts | Izvēle no saraksta |
| Darba ID | PK |  |
| Saturs | teksts |  |
| Datums | Datums | Paņemts no sistēmas |
| **Apstrādes process** | | |
| Nospiežot pogu ‘iesūtīt’, jaunums tiek pievienots datubāzē un sasaistīts ar izvēlēto darbu | | |
| **Izvaddati** | | |
| Izvade | Nosacījumi | |
| Nav aizpildīti visi nepieciešamie lauki | Satura lauks ir tukšs | |
| Jaunums veiksmīgi pievienots |  | |

## 2.2.16. Dzēst jaunumu

**Apraksts:** Funkcija nodrošina jaunumu izdzēšanu no datubāzes

16. tabula

Jaunuma dzēšana

|  |  |  |
| --- | --- | --- |
| **Ievaddati** | | |
| Jaunumu lapā pie jaunuma jānospiež poga “izdzēst”. Lietotājam tiks pieprasīts, lai pogu nospiež vēl vienu reizi, ja ir pārliecināts, ka vēlas izdzēst jaunumu. | | |
| Nosaukums | Datu veids | Piezīmes |
| Jaunuma ID | PK | Tiek paņemts no jaunuma automātiski nospiežot pogu ‘izdzēst’ |
| **Apstrādes process** | | |
| Nospiežot pogu ‘izdzēst’ uz jaunuma divas reizes, jaunums tiek izdzēsts no datubāzes | | |
| **Izvaddati** | | |
| Izvade | Nosacījumi | |
| Jaunums veiksmīgi izdzēsts |  | |

## 2.3. Sistēmas nefunkcionālās prasības

LDŽ nefunkcionālās prasības iekļauj:

* WYSIWYG teksta redaktors darbiem, jaunumiem, komentāriem un profila lapā.
* Drošības ieskatos lietotāja dati, izņemot tā darbi, publiskā informācija un parādāmais vārds, netiek parādīti pat administratora saskarnē.
* Tīmekļvietne pieejama arī mobilajā skatā.
* Dokumentācija izstrādāta pēc LVT noformējuma prasībām.
* Vadoties pēc LR likumdošanas, parolēm jābūt vismaz 9 simboliem garām un satur vismaz vienu ciparu vai simbolu
* Visās datu ievades lapās (darbi, jaunumi, profila rediģēšana) pieejama poga ‘atcelt’, kas lietotāju aizved uz iepriekšējo lapu

## 2.4. Gala lietotāja raksturiezīmes

Tīmekļvietnei paredzamas trīs lietotāju grupas, katra ar savu mērķi, kā ar tīmekļvietni mijiedarboties un ko tie var pieiet.

Katrai lietotāju grupai pieejamas arī funkcijas, kuras pieejamas ir mazākas nozīmes grupai, piemēram, administratoriem ir pieeja visam, ko spēj darīt lietotāji un viesi, lietotāji var darīt visu, ko var pieiet viesi. (Skat. 17. tabulu.)

17. tabula

Lietotāju raksturiezīmes

|  |  |  |
| --- | --- | --- |
| Lietotāju grupa | Raksturiezīmes | Funkcijas |
| Administratori | Klients un klienta deleģētie lietotāji, kuriem paredzēts administrēt tīmekļvietni (~2-5 cilvēki) | Pārvalda tīmekļvietnes lietotājus un to kontus  Var dzēst vai paslēpt citu lietotāju iesūtītos stāstus lai uzturētu drošu vidi |
| Lietotāji | Reģistrēti lietotāji | Var iesūtīt, rediģēt un dzēst savus darbus un rediģēt savu profila lapu. Lietotāji dalīsies ar jaunumiem, kuri saistīti ar viņu darbiem. |
| Viesi | Jebkurš apmeklētājs, kas ar tīmekļvietni saskaras bez ielogošanās | Redz lietotāju darbus un profilus. Var atstāt komentārus. |

Viesiem nav sava profila un nespēj veidot vai publicēt darbus. Tie var redzēt visu LDŽ saturu, kas ir publiski pieejams, piemēram, publicētie darbi un lietotāju profili.

Lietotājiem ir savs profils, ko tie spēj rediģēt, kā arī var publicēt darbus, rediģēt un izdzēst savus publicētos darbus. Lietotājiem ir dota iespēja dalīties ar kontaktinformāciju, kā arī iespēja izdzēst profilu un visus pie tā piesaistītos darbus.

Administratoriem arī ir savs profils un darbi, taču administratoriem ir arī pieeja administratora saskarnei. Šajā saskarnē administratori spēj deaktivizēt lietotāju profilus, kas tos padarīs par privātiem, un dzēst citu lietotāju darbus. Administratora kontus deaktivizēt un administratora privilēģijas jebkuram kontam var pievienot tikai klients.

## 2.5. Lietoto terminu un saīsinājumu skaidrojumi

LDŽ – Literāro darbu žurnāls

Tīmekļvietne – Tīmekļa lappušu kolekcija, kas atrodas vienā domēnā un tiek darbinātas no viena servera

Lietotājs – Jebkurš cilvēks, kas lieto, apskata, izmanto vai mijiedarbojas ar tīmekļvietni

Viesis – Lietotāji, kuri nav ielogojušies sistēmā, tīmekļvietni redz tikai kā skatītājs

WYSIWYG – Ko tu redzi, to iegūsti (no angļu val.*“What you see is what you get”*)

Konts- Lietotāja konts satur informāciju par lietotāja privilēģijām un piesaistītajiem datiem, piemēram, lietotāja darbiem, profilu. Kontā var iekļūt tikai ar konta paroli un lietotājvārdu/e-pastu.

Saskarne – Lietotāja saskarne (no angļu val. “User Interface”) ir vide, ar kuras palīdzību lietotājs var mijiedarboties ar tīmekļvietnes sistēmu un tās datiem.

Deaktivizēšana – Konta padarīšana par privātu. Kad konts tiek deaktivizēts, visa tā informācija tiek paslēpta no publiskas pieejas. Kamēr konta izdzēšana ir neatgriežama, deaktivizētu kontu var atkal aktivizēt

Publisks – Informācija pieejama jebkuram, kurš apskata tīmekļvietni.

Privāts – Informācija pieejama tikai konta īpašniekam.

PK – Primary Key (Primārā atslēga), datubāzes ieraksta unikāla vērtība, kura palīdz atlasīt tikai un tieši vienu konkrētu ierakstu.

LR – Latvijas Republika

# 3. Izstrādes līdzekļu, rīku apraksts un izvēles pamatojums

## 3.1. Iespējamo risinājuma līdzekļu un valodu apraksts

PHP

React.js

MySQL

MongoDB

Apache

## 3.2. Izvēlēto risinājuma līdzekļu un valodu apraksts

MySQL datubāzes pārvaldītājs

React.js framework

Node.js

# 4. Sistēmas modelēšana un projektēšana

## 4.1. Sistēmas struktūras modelis


## 4.2 Klašu diagramma / ER diagramma

Datubāze satur sešas tabulas, viena no kurām nodrošina daudzi pret daudziem saiti.

## 4.3. Funkcionālais un dinamiskais sistēmas modelis

## 4.4 Aktivitāšu diagramma (Activity)

## 4.5. Lietojumgadījumu diagramma (Use Case)





## 4.6. Sistēmas moduļu apraksts un algoritmu shēmas

# 5. Lietotāju ceļvedis

# 6. Testēšanas dokumentācija

## 6.1. Izvēlētās testēšanas metodes, rīku apraksts un pamatojums

## 6.2. Testpiemēru kopa

## 6.3. Testēšanas žurnāls

# Secinājumi

# Lietoto saīsinājumu saraksts

# Literatūras un informācijas avotu saraksts

Pielikums/-i (obligāti jāiekļauj fragments, ~200 komandrindu garš paša rakstītais programmatūras kods, kas parāda Jūs kā programmētāju nevis kā web dizaineri. Koda fragmentam ir jābūt kvalitatīvi komentētam un jāatspoguļo Jūsu izmantoto stilu programmkoda rakstīšanā)